**OBRAZLOŽENJE**

**Nacrta prijedloga Odluke o izgledu službene odore i**

**izgledu i sadržaju službene iskaznice komunalnih redara Grada Zadra**

Sukladno odredbi čl. 111. Zakona o komunalnom gospodarstvu („ Narodne novine“ broj 68/18,110/18) komunalni redar u obavljanju službene dužnosti nosi službenu odoru i ima službenu iskaznicu.

Izgled službene odore te izgled i sadržaj službene iskaznice komunalnog redara propisuje predstavničko tijelo jedinice lokalne samouprave odlukom.

 Važeći Pravilnik o odori i znakovlju komunalnog redara Klasa:115-01/05-01/01, Urbroj: 2198/01-1/3-05-1 od 27. listopada 2005. godine donijelo je Poglavarstvo Grada Zadra.

 Slijedom navedenog, sukladno odredbi čl. 111. Zakona o komunalnom gospodarstvu, potrebno donijeti novu Odluku o izgledu službene odore i izgledu i sadržaju službene iskaznice komunalnih redara Grada Zadra.

 S ciljem da se širi krug zainteresiranih osoba s područja Grada Zadra uključi u pripremu konačnog Nacrta Odluke o izgledu službene odore i izgledu i sadržaju službene iskaznice komunalnih redara Grada Zadra, svrsishodno je provesti savjetovanje sa zainteresiranom javnošću. Na taj se način želi upoznati javnost sa predloženim Nacrtom i pribaviti mišljenja, primjedbe i prijedloge zainteresirane javnosti, kako bi predloženo, ukoliko je zakonito i stručno utemeljeno, bilo prihvaćeno od strane donositelja odluke i u konačnosti ugrađeno u odredbe odluke.

|  |
| --- |
| **Rok za očitovanje zainteresirane javnosti je zaključno s danom 22. lipnja 2019. godine.** |
| Adresa e-pošte na koju se šalju očitovanja zainteresirane javnosti:**komunalno.savjetovanje@grad-zadar.hr** |